**Ieinteresētajiem piegādātājiem**

**Par iepirkuma procedūras dokumentācijā noteiktajām prasībām**

Jelgavas Tehnikums (turpmāk – Pasūtītājs) 2013.gada 24.jūlijā Iepirkumu uzraudzības biroja mājas lapā internetā publicēja paziņojumu par līgumu iepirkuma procedūrai – atklātam konkursam „Jelgavas Tehnikuma rekonstrukcija”, identifikācijas Nr. JT 2013/8 (turpmāk – Iepirkuma procedūra).

Informējam ieinteresētos piegādātājus, ka Iepirkumu uzraudzības birojs saskaņā ar Ministru kabineta 2007.gada 26.jūnija noteikumiem Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu”, ir izvērtējis Iepirkuma procedūras nolikumu un tā pielikumus un sniedzis atzinumu ar iebildumiem. Lai novērstu Iepirkumu uzraudzības biroja konstatētās neatbilstības, iepirkuma komisija 2013.gada 05.augusta sēdē nolēma izdarīt Iepirkuma procedūras nolikumā un tā pielikumos šādus grozījumus:

1. Izslēgt Iepirkuma procedūras nolikuma 8.5.punktu.
2. Izteikt Iepirkuma procedūras nolikuma 13.1.punktu šādā redakcijā:

„*13.1. Pretendents vai personas, kurām ir pārstāvības tiesības, un personas, kurām ir lēmumu pieņemšanas vai uzraudzības tiesības attiecībā uz pretendentu, ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams un nepārsūdzams, nav atzītas par vainīgām noziedzīgā nodarījumā par izvairīšanos no nodokļiem un tiem pielīdzināto maksājumu nomaksas, koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā vai no dienas, kad tiesas spriedums vai prokurora priekšraksts kļuvis neapstrīdams un nepārsūdzams, līdz piedāvājuma iesniegšanas dienai ir pagājuši trīs gadi*”.

1. Izteikt Iepirkuma procedūras nolikuma 13.2.1.punktu šādā redakcijā:

„*13.2.1. viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi vai no dienas, kad tiesas spriedums vai kompetentas institūcijas pieņemtais lēmums kļuvis neapstrīdams un nepārsūdzams, līdz piedāvājuma iesniegšanas dienai ir pagājuši trīs gadi)*”.

1. Izteikt Iepirkuma procedūras nolikuma 13.2.2.punktu šādā redakcijā:

„*13.2.2. vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas vai no dienas, kad tiesas spriedums vai kompetentas institūcijas pieņemtais lēmums kļuvis neapstrīdams un nepārsūdzams, līdz piedāvājuma iesniegšanas dienai ir pagājuši 18 mēneši*”.

1. Izteikt Iepirkuma procedūras nolikuma 13.3.punktu šādā redakcijā:

 *„13.3. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās (izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda) vai no dienas, kad tiesas spriedums vai kompetentas institūcijas pieņemtais lēmums kļuvis neapstrīdams un nepārsūdzams, līdz piedāvājuma iesniegšanas dienai pagājuši 12 mēneši”.*

1. Izteikt Iepirkuma procedūras nolikuma 14.3.1 un 14.3.2.punktus šādā redakcijā:

„ *14.3.1. šādā gadījumā Pretendents nolikuma 1.pielikumā „Pieteikums par piedalīšanos iepirkumā” norāda visas personas, uz kuras iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot šo personu aplieicnājumu vai vienošanos par nepieciešamo resursu nodošanu piegādātāja rīcībā.*

*14.3.2. ja ar pretendentu, kurš konkrētā līguma izpildei piesaista apakšuzņēmējus, kas atbilsts Publisko iepirkumu likuma 20.panta ceturtās daļas pazīmēm, tiks nolemts slēgt iepirkuma līgumu, tad pirms iepirkuma līguma noslēgšanas Pretendentam ar apakšuzņēmēju ir jānoslēdz sabiedrības līgums Civillikuma 2241.-2280.panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līguma noslēgšanu var aizstāt ar pilnsabiedrības vai komandītsabiedrības nodibināšanu, iesniedzot reģistrācijas dokumenta kopiju*”.

1. Izteikt Iepirkuma procedūras nolikuma 19.2.11.punktu šādā redakcijā:

„*19.2.11. Pretendents, aizpildot nolikuma 7.pielikuma „Līguma projekts” 4.pielikumu „Darbu apjoma saraksts” un 5.pielikumu „Darbu apjoma saraksts ar izslēdzamām kārtām”, ir to grozījis kādā no šiem veidiem: izlaidis atsevišķus darbu nosaukumus, papildinājis ar jauniem darbu nosaukumiem (izņemot lokālās tāmes, kur ar speciālu atrunu pretendentam šādas tiesības piešķirtas), grozījis darbu nosaukumu vai mērvienību*”.

1. Izteikt Iepirkumu procedŗuas nolikuma 4.pielikum „Kvalifikācija” 2.1. b) apakšpunkta trešo teikumu šādā redakcijā:

„*Pretendentam, kurš piedāvājumu iesniedz atbilstoši šī nolikuma 3.1.2., 3.1.3. vai 14.3.punkta prasībām, iepriekš prasītajam vispārējam apgrozāmo līdzekļu koeficientam jābūt katram dalībniekam, kā arī katram Pretendenta apakšuzņēmējam, uz kura iespējām tas balstās, lai atbilstu Iepirkuma procedūras dokumentācijā noteiktajām prasībām*”.

1. Izteikt Iepirkuma procedūras nolikuma 4.pielikuma „Kvalifikācija” 2.3.punkta a) apakšpunktu šādā redakcijā:

„*a) līguma noteiktajā termiņā un kvalitātē pabeigtiem (objekts nodots ekspluatācijā) vismaz 2 (diviem) publisku ēku, kur ēkas platība, kurā veikti būvdarbi, nav mazāka par 5000m2, būvdarbu (būvdarbi nozīmē - rekonstrukcija, jaunbūve) līgumiem ar būvdarbu izpildes vērtību bez PVN katra līguma ietvaros ne mazāku kā 60% no pretendenta piedāvātās līgumcenas*”.

1. Izteikt Iepirkuma procedūras nolikuma 4.pielikuma „Kvalifikācija” 2.4.punkta tabulas 1.punktu šādā redakcijā:

|  |  |  |  |
| --- | --- | --- | --- |
| *1.* | *Sertificēts atbildīgais būvdarbu vadītājs**(persona, kas būvvaldē iesniedz saistību rakstu)* | *Iepriekšējo 5 gadu laikā ir pieredze vismaz 2 (divu) publisku ēku, kur ēkas platība, kurā veikti būvdarbi (rekonstrukcija vai jaunbūve), nav mazāka par 5000 m2 un būvbūvdarbu izpildes vērtība bez PVN katra līguma ietvaros nav mazāka kā 60% no pretendenta piedāvātās līgumcenas, kā atbildīgajam būvdarbu vadītājam.* | *Latvijas Republikā atzīts būvprakses sertifikāts ēku būvdarbu vadīšanai.**Vai Latvijas Republikā kompetentas institūcijas izdota profesionālās kvalifikācijas atzīšanas apliecība vai sertifikātu kopijas, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām* |

1. Izteikt Iepirkuma procedūras 6.pielikuma „Piedāvājumu vērtēšanas tabula” rindu par Iepirkuma procedūras nolikuma 19.6.3.punktu šādā redakcijā:

|  |  |  |
| --- | --- | --- |
| 19.6.3. | Informācija no Konkurences padomes publiskās datu bāzes, ko iegūst komisija | Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikttālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, kandidātu vai pretendentu ir atbrīvojusi no naudas soda |

1. Papildināt Iepirkuma procedūras nolikuma 7.pielikuma „Līguma projekts” ar 17.2.1punktu šādā redakcijā:

„*17.2.1 Ja Izpildītāja veikto būvdarbu izpildes laikā bez iepriekšēja saskaņojuma ar Pasūtītāju tiek traucēta ēku ekspluatācija (pārtraukta elektrības, ūdens siltuma un citu ēkas ekspluatācijai nepieciešamo pakalpojumu sniegšana), Izpildītājs maksā līgumsodu 0,05% apmērā no līgumsummas par katru dienu, kad ēku ekspluatācija traucēta*”.

1. Izteikt Iepirkuma procedūras nolikuma 7.pielikuma „Līguma projekts” sadaļu „Citi noteikumi” kā līguma 24.punktu, attiecīgi grozot līguma numerāciju.
2. Izteikt Iepirkuma procedūras nolikuma 7.pielikuma „Līguma projekts” 1.pielikumu šādā redakcijā:

|  |  |  |  |
| --- | --- | --- | --- |
| **Objekta nosaukums** | **Būvdarbu izpildes termiņš** | **Būvlaukuma pieejamība** | **Būvdarbu līguma maksāšanas kārtība** |
| **Uzsākšanas datums** | **Darba izpildes laiks** | **Starptermiņš** | **Avanss** | **Maksājumu termiņš** | **Ieturējuma nauda** |
|  | līguma 6.1.punkts | līguma 6.2.punkts | līguma 6.3.punkts | līguma 6.4.punkts | līguma 5.1.punkts | līguma 5.2.punkts | līguma 5.8.punkts |
| 1 | 2 | 3 | 4 | 5 | 6 | 7 | 8 |
| Jelgavas Tehnikuma, Pulkveža O.Kalpaka ielā 37, Jelgavā, rekonstrukcija | ne vēlāk kā 5 dienu laikā pēc līguma noslēgšanas,būvatļaujas saņemšanas un brīža, kad būvatļauja kļuvusi neapstrīdama | ne vairāk kā 16 mēneši no būvdarbu uzsākšanas dienas | 8 mēnešu laikā no būvdarbu uzsākšanas jābūt izpildītam darba apjomam ne mazāk kā 50% no līgumsummas | sākot ar 4.dienu pēc līguma noslēgšanas.  | 20% | 60 dienas | 10% |

Iepirkuma komisija lūdz ieienteresētos piegādātājus ņemt vērā šajā punktā minēto informāciju, sagatavojot savu piedāvājumu Iepirkuma procedūrai.

|  |  |
| --- | --- |
|  |  |
|  |  |

Iepirkuma komisijas priekšsēdētāja Nona Jakušova

*Ligers, 28230393*